એક અઠવાડિયા બાદ મારી રિના સાથે સગાઈ થઈ ! સગાઈના દિવસે દાદા ખૂબ જ ખુશ હતાં અને મને કહ્યું, બેટા રિના બિલકુલ મારા જેવી જ છે, તને બહુ પ્રેમ કરશે ! મેં કહ્યું, હા ! સગાઈની રાત્રે બધા લોકો ઘરે થાકીને બેઠાં હતાં ત્યારે રૂમમાંથી પપ્પાએ ચીસ પાડી ! બધા જ લોકો રૂમમાં ગયા અને જોયું તો દાદા ત્યાં જ ઢળી ગયા હતાં, પપ્પાએ કહ્યું, દાદા નથી રહ્યા ! મારું મન શૂન્ય થઈ ગયું અને દાદાના શબ્દો કાને ચાબખા મારતાં હોય એમ લાગતું હતું ! હું રડતાં રડતાં બોલવા લાગ્યો, દાદા તમે તો મારો મેળાપ કરાવી દીધો પણ તમે કેમ જતાં રહ્યાં ? એક ચિત્રકારના કેનવાસ પર પાણી ઢોળાયું હોય એમ લાગતું હતું !